अनूल मानते हैं कि भारत में हार्डवेयर के क्षेत्र में ज्यादा काम करने की जरूरत है इसके लिए ज्यादा से ज्यादा प्रोजेक्ट पर काम किया जाए। अमेरिका और यूरोप इस बात को मान चुके हैं कि इस क्षेत्र में काफी संभावनाएं हैं लेकिन भारत में लोग इस बात को समझने के लिए तैयार नहीं हैं। उनका मानना है कि ये वाणिज्यिक रूप से सफल नहीं होगा। अनूल इन बातों को गलत बताते हुए कहते हैं कि थ्रीडी प्रिंटिंग तकनीक इस बात का बड़ा उदाहरण है शुरूआत में भले ही इसका बाजार काफी ढीला था लेकिन आज ये फायदे का सौदा हो गया है। इतना ही नहीं ओपन सॉफ्टवेयर या हार्डवेयर किसी भी संस्थान के लिए फायदेमंद है।